[bookmark: _Ref38285444][bookmark: _Ref38291496]Pirkimo sąlygų 3 priedas „Techninė specifikacija“

TECHNINĖ SPECIFIKACIJA
PROJEKTO NR. 07-006-P-0001 VEIKSMŲ 
1.1.4. IR  2.1.4. "VDI DSSS INSPEKTORIŲ KOMPETENCIJŲ TOBULINIMAS (MOKYMAI) PROFESINĖS RIZIKOS VERTINIMO KLAUSIMAIS" ORGANIZAVIMAS

BENDRA INFORMACIJA
Perkančioji organizacija – Biudžetinė įstaiga Lietuvos Respublikos valstybinė darbo inspekcija prie Socialinės apsaugos ir darbo ministerijos (toliau – VDI, Perkančioji organizacija, Projekto vykdytojas). 
[bookmark: _Hlk214031649][bookmark: _Hlk214022872]Pirkimo objektas – Projekto „Įmonių ir savarankiškai dirbančių asmenų profesinės rizikos valdymo efektyvinimas“, finansuojamo pagal 2021-2030 metų plėtros programos valdytojos Socialinės apsaugos ir darbo ministerijos įtraukios darbo rinkos plėtros programos pažangos priemonę Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“, 2021‒2027 metų Europos Sąjungos (toliau – ES) ir bendrojo finansavimo lėšomis (toliau – Projektas), 1.1.4 ir 2.1.4 veiklas „VDI DSSS darbuotojų saugos ir sveikatos srities (toliau –  VDI DSSS)  inspektorių kompetencijų tobulinimas (mokymai) profesinės rizikos vertinimo klausimais organizavimas“ paslaugų pirkimas. 
[bookmark: _Hlk204248160][bookmark: _Hlk489945762]Mokymų tikslas – jau dirbantiems inspektoriams suteikti papildomų profesinių žinių, įgūdžių profesinės rizikos valdymo srityje, siekiant pakelti jų kvalifikaciją dėl naujų profesinės rizikos veiksnių ir jų sąveikos.
1. INFORMACIJA APIE PROJEKTĄ
1.1. Projektas įgyvendinamas pagal sutartį su VšĮ Centrine projektų valdymo agentūra (toliau – CPVA), vadovaujantis plėtros programos pažangos priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ aprašu, patvirtintu Lietuvos Respublikos socialinės apsaugos ir darbo ministro 2022 m. birželio 21 d. įsakymu Nr. A1-421 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos įtraukios darbo rinkos plėtros programos pažangos priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ aprašo patvirtinimo“ priede 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos įtraukios darbo rinkos plėtros programos pažangos priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ projektų finansavimo sąlygų aprašu (toliau – Aprašas), Projektų administravimo ir finansavimo taisyklėmis (toliau – Taisyklės), patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, ir juose nurodytuose ES ir Lietuvos Respublikos teisės aktuose nustatytas sąlygas ir tvarką.
1.2. Visi priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ dokumentai, kurie gali būti aktualūs įgyvendinant Projektą, skelbiami interneto svetainėje adresu: https://socmin.lrv.lt/lt/veiklos-sritys/strateginis-valdymas/aktualus-strateginiai-dokumentai/pletros-programu-pazangos-priemones/itraukios-darbo-rinkos-pletros-programos-priemones/priemone-nr-09-001-02-09-03-efektyvinti-profesines-rizikos-valdyma-imonese-ir-savarankiskai-dirbant/.
[bookmark: _Hlk137190048]1.3. Projekto tikslas (skelbiama viešai ES investicijų interneto svetainėje www.esinvesticijos.lt) – kurti saugesnę ir geriau pritaikytą darbo aplinką Sostinės bei Vidurio ir vakarų Lietuvos regione.
2. PIRKIMO OBJEKTAS
[bookmark: _Hlk214031602]2.1. Pirkimo objektas – VDI DSSS  inspektorių kompetencijų tobulinimas (mokymai) profesinės rizikos vertinimo klausimais organizavimas (toliau – Paslaugos).
2.2. Tikslinė grupė – VDI DSSS inspektoriai.
2.3. Mokymų laikotarpis: 2025 m. gruodžio mėn. – 2026 m. gegužės mėn. 
2.4. Mokymo organizavimo paslaugos turi būti organizuojamos regioniniu principu: Sostinės regiono VDI DSSS inspektoriams ir VVL regiono VDI DSSS inspektoriams. Regionų ribos apibrėžtos LR Vyriausybės 2016 m. sausio 6 d. nutarimu Nr. 5 „Dėl sostinės regiono ir vidurio ir vakarų Lietuvos regiono sudarymo“ (vadovautis akto aktualia redakcija - Dėl Sostinės regiono ir Vidurio ir vakarų Lietuvos regiono sudarymo (lrs.lt)).
	Regionas
	Apmokomų asmenų skaičius
	Grupių skaičius*
	Mokymai vykdomi šiuose miestuose
	Mokymų trukmė kiekvienai grupei

	Sostinės 
	48
	2*
	Vilniuje 
	2 kartai, po 4 astronomines valandas

	VVL
	120
	3**
	Kaune 
	2 kartai, po 4 astronomines valandas


*abiem regionams dėstomos tos pačios temos. 
**mokymai grupėms gali vykti tą pačią dieną tik skirtingose auditorijose.

2.5. Mokymų temos abiem regionams: mokymų temas (iš viso 2 temos, po 1 temą – kiekvienam mokymų kartui) turi pasiūlyti paslaugų teikėjas, svarbiausia, kad temos būtų tiesiogiai susijusios su naujų profesinės rizikos veiksnių vertinimu ir jų sąveika. Paslaugų teikėjas turi pasirinkti pasiūlytų temų potemes ir pateikti Perkančiajai organizacijai derinimui (terminais kaip nurodyta 3.3. p.)
2.6. Paslaugų imtį sudaro: renginio programos parengimas ir suderinimas; lektorių paslaugos (dėstymo medžiagos parengimas, dalijamosios medžiagos parengimas ir išsiuntimas el. paštu dalyviams prieš mokymus); dalyvių registracija prieš renginį (registracijos forma naudojama kaip nurodyta 3.7 punkto a) dalyje); mokymų proceso administravimas ir priežiūra; mažos salės nuoma; kavos pertraukėlės (tokia imtimi kaip nurodyta 3.9. p.); pasibaigus renginiui, privalomų dokumentų, išvardintų 3.7 p., pateikimas Perkančiajai organizacijai.
2.7. Mokymų lektoriai turi turėti teorinių žinių ir praktinės patirties darbuotojų saugos ir sveikatos, ypač profesinės rizikos vertinimo/valdymo, srityje. 
2.8. Paslaugų suteikimo terminas – ne ilgesnis nei 6 mėn. nuo Sutarties įsigaliojimo, pratęsimas nenumatomas.
3. REIKALAVIMAI PASLAUGOMS
3.1. Teikiant paslaugas negali būti numatyta apribojimų, kurie turėtų neigiamą poveikį įgyvendinant moterų ir vyrų lygybės ir nediskriminavimo dėl lyties, rasės, tautybės, pilietybės, kalbos, kilmės, etninės priklausomybės, religijos ar įsitikinimų, tikėjimo, pažiūrų, negalios, sveikatos būklės, socialinės padėties, amžiaus, lytinės orientacijos ir kitais pagrindais principus. Negali būti numatyta veiksmų, kurie turėtų neigiamą poveikį darnaus vystymosi principui įgyvendinti.
3.2. Paslaugų teikėjas turi paskirti už paslaugų teikimą atsakingą asmenį, į kurį Perkančioji organizacija galėtų kreiptis dėl teikiamų paslaugų įgyvendinimo turinio, terminų, atsiskaitymų ar kitų klausimų.
3.3. Per 10 (dešimt) darbo dienų nuo paslaugų sutarties įsigaliojimo Paslaugų teikėjas turės pateikti Perkančiajai organizacijai derinimui pagal 2.5. p. įvardintas mokymų temas su preliminariomis programomis bei mokymų lektorius. Perkančioji organizacija ne vėliau kaip per 5 (penkias) darbo dienas įvertina pateiktas temas ir programas, siūlomus lektorius ir pateikia elektroniniu paštu savo siūlymus, pastabas. Paslaugų teikėjas turi atsižvelgti ir pataisyti programą (-as), pakeisti lektorius, atsižvelgiant į Perkančiosios organizacijos pateiktas pastabas ne vėliau kaip per 2 (dvi) darbo dienas.
3.4. Kiekvienų mokymų turinys pagal 2.5. p. pateiktas temas turi būti pritaikytas tikslinei mokymų grupei ir apimti šias potemes: nauji profesinės rizikos veiksniai, jų nustatymas, tarpusavio sąveika, rizikos veiksnių kaita, naudojant naujas ir senas technologijas prevencinės priemonės ir jų parinkimas. Paslaugų teikėjas gali įtraukti ir kitas temas, susijusias su naujų profesinės rizikos veiksnių valdymu. 
3.5. Paslaugų teikėjas privalo naudoti tik Projekto dalyvių informacijos administravimo pildymo instrukcijos (toliau – Instrukcija) prieduose esančias formas, nebent Perkančioji organizacija nurodė kitaip, bei privalo atsižvelgti į reikalavimus jų pildymui. Visos dokumentų formos ir pildymo instrukcija interneto svetainėje šiuo adresu https://www.esinvesticijos.lt/dokumentai/projekto-dalyviu-informacijos-administravimo-instrukcija. Visus 3.7 p. papunkčiuose minimus priedus galima rasti Instrukcijoje, paspaudus pateiktą nuorodą.
3.6. Asmenys, dalyvavę mokymuose užpildo nustatytos formos dalyvio anketą (Instrukcijos 1 priedas, žr. 3.7. p.; visiems dalyviams anketos pildymas privalomas). Paslaugų teikėjas turės išduoti mokymų dalyvio pažymėjimą, kurio turinį ir formą turi suderinti su Perkančiąja organizacija (pažymėjimas išduodamas tik asmenims užpildžiusiems dalyvio anketą pagal Instrukcijos 1 priedą). 
3.7. Paslaugų teikėjas per 7 (septynias) kalendorines dienas po įvykusių mokymų Perkančiajai organizacijai turiu pateikti:
a) mokymų programą, lektorių ir mokymuose dalyvavusių asmenų sąrašus su parašais pagal Instrukcijos 3 priedą; šis priedas (dokumentas) turi būti naudojamas dalyvių kiekvieno renginio registracijai ir Perkančiajai organizacijai pateikiami originalai.
b) kartu su dalyvio anketa turi būti mokymų dalyviui pateiktas susipažinimui Pranešimas dėl asmens duomenų tvarkymo (Instrukcijos 5 priedas). Šio dokumento pasirašyti dalyviams nereikia.
3.8. Paslaugų teikėjas turi parengti ir paviešinti informacines nuorodas ir mokymų darbotvarkes (nurodant projekto pavadinimą su privalomais viešinimo ženklais) ir atitinkamai jas išdėstyti matomoje mokymų vietoje. Reikalavimai viešinimui pateikiami adresu: https://www.esinvesticijos.lt/igyvendinimas-1/viesinimas. Informacines nuorodas Paslaugų teikėjas turi suderinti su Perkančiąja organizacija ne vėliau kaip prieš 2 (dvi) kalendorines dienas iki mokymų pradžios. Paslaugų teikėjas turi pateikti Perkančiajai organizacijai kiekvienų mokymų paviešintų informacinių nuorodų ir darbotvarkių fotonuotraukas.
3.9. Kiekvienų mokymų metu turi būti 1 (viena) kavos pertraukėlė (15-20 min. trukmės), kurios trukmė neįskaičiuojama į bendrą mokymų trukmę. Kavos pertraukų metu turi būti sudaryta galimybė dalyviams rinktis arbatą ir/ar kavą su priedais (cukrus, grietinėlė, citrina) bei pyragaičius, sausainius ar saldainius. Mokymų dalyviams ir lektoriams turi būti parūpinta stalo vandens. Visi kavos pertraukėlei naudojami indai turi būti daugkartinio naudojimo.
3.10. Mokymų patalpos turi būti parinktos ir pritaikytos atsižvelgiant į Perkančiosios organizacijos nurodytą mokymuose dalyvaujančių asmenų ir lektorių skaičių bei laikantis LR Aplinkos ministerijos rekomenduojamų patalpų dydžių organizuojant renginius https://am.lrv.lt/media/viesa/saugykla/2023/11/0oyMnrSaPC8.pdf ):
	Rekomenduojamas patalpų dydis ne mažiau kaip:

	Sėdimos vietos
	1,2 m² / žmogui
	Jeigu grupėje bus 24 asmenys, patalpa turi būti ne mažesnė kaip 28,8 m² 


3.11. Mokymų patalpose turi būti užtikrintos sąlygos matyti ir girdėti pateikiamą informaciją. Mokymų patalpose turi būti pakankamas skaičius stalų ir kėdžių arba konferencinių kėdžių su atlenkiamu staliuku, kad visi mokymų dalyviai galėtų patogiai sėdėti ir rašyti. Mokymų patalpos turi būti tvarkingos, turi turėti galimybę reguliuoti apšvietimą, šildomos (šildymo sezono metu) ir vėdinamos (visais metų laikais).
3.12. Mokymų patalpoje turi būti kompiuterinė ir multimedijos įranga, leidžianti demonstruoti vaizdinę medžiagą iš skaitmeninės laikmenos, ekranas mokymų medžiagos demonstravimui, konferencinė lenta, rašymo lentoje priemonės.
3.13. Paslaugų teikėjas visus mokymų dalyvius turės aprūpinti dalijamąja medžiaga elektoriniame formate (pateikiama el. paštu prieš mokymus). 
3.14. Mokymuose naudojamas popierius ar jo gaminiai turi būti pagaminti iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau - FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau - PEFC) arba lygiavertes miškų sertifikavimo sistemas, kita dalis - iš perdirbto popieriaus plaušų ir gaminys turi būti nebalintas arba balintas nenaudojant chloro dujų. Paslaugų teikėjas per 5 (penkias) kalendorines dienas po kiekvienų mokymų turės pateikti deklaraciją, kurioje nurodomos naudojamo popieriaus ir jo gaminių atitikties šiems reikalavimams savybės.

